《同皇甫侍御斋中春望见示之作》
唐代·独孤及

望远思归心易伤，况将衰鬓偶年光。时攀芳树愁花尽，

昼掩高斋厌日长。甘比流波辞旧浦，忍看新草遍横塘。

因君赠我江枫咏，春思如今未易量。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。